CELEX: 62017TN0072
Language: hu
Date: 2017-02-03 00:00:00
Title: T-72/17. sz. ügy: 2017. február 3-án benyújtott kereset – Schmid kontra EUIPO – Landeskammer für Land- und Forstwirtschaft in Steiermark (Steirisches Kürbiskernöl)

3.4.2017   
            
            
               HU
            
            
               Az Európai Unió Hivatalos Lapja
            
            
               C 104/59
            
         2017. február 3-án benyújtott kereset – Schmid kontra EUIPO – Landeskammer für Land- und Forstwirtschaft in Steiermark (Steirisches Kürbiskernöl)
   (T-72/17. sz. ügy)
   (2017/C 104/83)
   A keresetlevél nyelve: német
   
      Felek
   
   
      Felperes: Gabriele Schmid (Halbenrain, Ausztria) (képviselő: B. Kuchar ügyvéd)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Landeskammer für Land- und Forstwirtschaft in Steiermark (Graz, Ausztria)
   
      Az EUIPO előtti eljárás adatai
   
   
      A vitatott védjegy jogosultja: a fellebbezési tanács előtti eljárásban részt vevő másik fél.
   
      A vitatott védjegy:„Steirisches Kürbiskernöl” az Európai Uniót megjelölő nemzetközi lajstromozás – 900 100. sz. nemzetközi lajstromozás.
   
      Az EUIPO előtti eljárás: megszűnés megállapítása iránti eljárás.
   
      A megtámadott határozat: az EUIPO negyedik fellebbezési tanácsának 2017. december 7-én hozott határozata (R 1768/2015-4. sz. ügy).
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               a megtámadott határozatot változtassa meg, és állapítsa meg, hogy a 900 100. sz. nemzetközi lajstromozás az Európai Unióban valamennyi áru tekintetében megszűnt;
               másodlagosan
            
         
               —
            
            
               a megtámadott határozatot a 900 100. sz. nemzetközi lajstromozás tényleges használata bizonyítottságának hiánya miatt helyezze hatályon kívül, és az eljárást utalja vissza az EUIPO elé;
            
         
               —
            
            
               a védjegyjogosultat mindegyik esetben kötelezze a felperes részéről az EUIPO előtti eljárásban és a jelen eljárásban felmerült költségek megtérítésére.
            
         
      Jogalapok
   
   
               —
            
            
               a 207/2009 rendelet 15. cikke (1) bekezdésének megsértése;
            
         
               —
            
            
               a 207/2009 rendelet 51. cikke (1) bekezdése a) pontjának megsértése;
            
         
               —
            
            
               a 207/2009 rendelet 55. cikke (1) bekezdésének megsértése.